དེང་སང་བོད་ཀྱི་ཡིག་རྨོངས་སེལ་ཆེད་དུ་སྤེལ་གྱིན་པའི་རྩོམ་རིག་དང་སློབ་གསོ་མཐའ་དག་ནི་དམངས་གཞིའི་ཡི་གེ་འབྲི་ཀློག་གི་དཀའ་ཁག་གི་གནས་སྟངས་འོག་དུ་ཡོད་པའི་་ཀློག་པ་པོའི་ཤེས་ཚད་དང་ཁྱོན་ནས་སྟུན་མེད་པར་མཁས་དབང་སོགས་མཐོ་རིམ་ཀློག་པ་པོའི་ཤེས་ཚད་ངོམ་སའི་ཁྲོམ་ར་ཞིག་ལས་མ་འདས་པས་ན།ཆེ་གེ་མོ་སྒེར་གྱི་གནས་ཚད་དང་འཚམ་པའི་མཐོ་རིམ་ཀློག་དེབ་ཀྱིས་གཞི་རྩའི་ཡིག་རྨོངས་བའི་རྩོམ་རིག་གི་གསལ་ཆའི་གནད་དོན་ད་དུང་ཐག་གཅོད་མི་འཐུབ།ཡིག་རྨོངས་བའི་མོས་བློ་དང་རན་པའི་དམའ་རིམ་རྩོམ་རིག་གི་གསལ་ཆ་འཇལ་བྱེད་ནི།རྩོམ་པ་པོ་མི་སྒེར་གྱི་བསམ་བློའི་གོ་གནས་དང་ཚོར་བའི་དབང་དུ་གཏང་བའི་བསྟན་བཅོས་སྐད་ཀྱི་མཐོ་རིམ་བརྩམས་ཆོས་མང་ཉུང་མིན་པར་མང་ཚོགས་ཐུན་མོང་གིས་གོ་ཐུབ་པ་དང་རྒྱུག་ཆེ་བའི་ཆེས་སྤྱིར་གཏང་གི་ཐ་སྙད་ལམ་ནས་བྲིས་པའི་དམའ་རིམ་རྩོམ་རིག་གི་གསལ་ཆ་རྒྱ་ཆེ་རུ་གཏོང་ཐུབ་མིན་ལ་རག་ལས་པ་དེ་ཡིན།